南非山兔

南非山兔，又叫河兔，灌叢穴兔，係最瀕危嘅哺乳動物，數量大概只得200隻。佢哋只分佈喺南非開普省高原中部同南部。

特徵
南非山兔由嘴角橫跨兩頰有一條黑色斑紋。肚同埋喉嚨呈奶白色，後腳好闊。條尾褐色，末端黑色。

棲息同分佈
南非山兔只分佈喺南非高原一啲地區，但呢啲地區都唔屬於保護區。喺弗雷澤堡、薩瑟蘭同埋維多利亞西面亦有細小嘅群落。住喺乾旱嘅台地上。

行為
南非山兔係夜間出沒嘅，日間捐地窿休息。佢哋嘅屎喺夜晚好硬，但日間就好柔軟。可見佢哋會從消化道內嘅細菌吸收維他命B，而鈣同磷等礦物質就會重用。

保育狀況
目前科學家對佢哋嘅認識唔多，只知農耕活動同家養狗隻捕殺，令南非山兔同佢哋嘅分布地越來越少。

南非哺乳動物

animalinfo.org
 ARKive
 riverinerabbit.co.za

兔
南非哺乳動物